Армін Дэйч

Армін Джозэф Дэйч (,  — ) — амерыканскі астраном і пісьменнік-фантаст.

 Біяграфія 
Нарадзіўся ў Чыкага 25 студзеня 1918 года«Deutsch, Armin Joseph», The Biographical Encyclopedia of Astronomers, ed. Thomas Hockey et al., Springer Publishing, 2007, Volume 1, p. 295 ; online version 2014 , retrieved July 29, 2020.. Атрымаў ступень бакалаўра ў Арызонскім універсітэце (1940). Паступіў у аспірантуру ў Чыкагскім універсітэце, але яго навучанне было спынена Другой сусветнай вайной. У 1942—1944 гадах служыў інструктарам у школе тэхнічнай падрыхтоўкі ваенна-паветраных сіл ЗША ў Чанут-Філд, штат Ілінойс.

З 1944 па 1946 год працаваў памочнікам астранома ў Еркскай абсерваторыі, дзе пры дапамозе 40-дзюймовага рэфрактара займаўся даследаваннем Preston, George W. (1970). «Dedication.» In Stellar Rotation: Proceedings of the IAU Colloquium Held at the Ohio State University, Columbus, Ohio., USA, September 8-11, 1969, edited by A. Slettebak, pp. vii-viii. Dordrecht: D. Reidel.. У 1946 годзе абараніў у Чыкагскім універсітэце дысертацыю на тэму «A Study of the Spectrum Variables of Type A», у якой апісаў шэраг новых пераменных зорак тыпу A, вызначыў перыяды для некалькіх з іх і склаў першы каталог такіх аб’ектаў.

Працаваў інструктарам у Агайскім дзяржаўным універсітэце (1946—1947), інструктарам (1947—1949) і выкладчыкам (1949—1950) у Гарвардскім універсітэце. У 1951 годзе ўвайшоў у штат абсерваторыі  і Паламарскай абсерваторыі ў Пасадэне, дзе і прапрацаваў да канца жыцця. Памёр 11 лістапада 1969 года.

 Навуковы ўклад 
Асноўныя працы ў галіне зорнай спектраскапіі. Для тлумачэння складаных змен у спектрах магнітных A-зорак прапанаваў у 1956 годзе мадэль нахільнага рататара — зоркі з моцным дыпольным магнітным полем, якая круціцца вакол восі, нахіленай адносна зямнога назіральніка. Атрымаў назіральныя доказы выцякання рэчыва з чырвоных гігантаў, ацаніў хуткасць выцякання і губляемую масу.

 Літаратурная творчасць 
Аўтар навукова-фантастычных апавяданняў. Самае вядомае з якіх — «Метро пад назвай Мёбіус» — было шматразова экранізавана:
 «Ліст Мёбіуса» (СССР, 1988)
 «Мёбіус» (Германія, 1993)
 «Мёбіус» (Аргенціна, 1996)
 «Мёбіус 17» (Германія, 2005)

 Памяць 
У 1970 годзе ў гонар Арміна Дэйча быў названы кратэр на Месяцы«Alumni: Armin J. Deutsch, 1946» , The Department of Astronomy and Astrophysics, University of Chicago, retrieved July 29, 2020..

 Крыніцы 

 Літаратура 


Катэгорыя:Астраномы ЗША
Катэгорыя:Астраномы XX стагоддзя
Катэгорыя:Пісьменнікі ЗША
Катэгорыя:Пісьменнікі XX стагоддзя
Катэгорыя:Пісьменнікі-фантасты ЗША
Катэгорыя:Выпускнікі Арызонскага ўніверсітэта